Kringelsdorf

Kringelsdorf (oversorbisk: Krynhelecy) er et distrikt i kommunen Boxberg i Landkreis Görlitz i Fristaten Sachsen. Kringelsdorf var frem til 1. april 1996 en selvstendig kommune. 

Kringelsdorf er omgitt av Boxberg i nord, Reichwalde i øst, Klitten i sør og Bärwaldersjøen i vest. Nord for stedet, i området til det tidligere dagbruddet Bärwalde, ligger Staatsstraße 131 mellom Boxberg og Rietschen langs et 26,5 hektar stort industriområde.

Nord for Kringelsdorf munner elven Weißer Schöps ut i Schwarzer Schöps. Forut for gruveforlegningen til dagbruddet Reichwalde lå denne munningen mellom Kringelsdorf og Reichwalde.

Kringelsdorf består av tre geografiske områder: Det opprinnelige stedet Kringelsdorf ligger vest for Schwarzer Schöps, i den vestlige delen av distriktet. Den østlige delen utgjør den tidligere landsbyen Eselsberg, som ble delt av elven i en sørlig og en nordlig del. Mellom Kringelsdorf og Eselsberg ligger Wilhelmsfeld.

Kringelsdorf var en kommune i Kreis Weißwasser fra 1952 til 1990, og i Landkreis 
Weißwasser fra 1990 til 1994. Fra 1. august 1994 frem til 1. april 1996 var den en del av i Niederschlesischer Oberlausitzkreis.

Tidligere kommuner i Sachsen
Kreis Weißwasser
Niederschlesischer Oberlausitzkreis
Kommuner opphørt i 1996
1996 i Tyskland